Dybovo riedulys

Dybovo riedulys – galindų kultinis riedulys Šiaurės Lenkijoje.Klimek Robert. Katalog kamieni kultowych na obszarze ziem pruskich. // Kamienie w historii, kulturze i religii, pod red. Roberta Klimka i Seweryna Szczepańskiego. Olsztyn, 2010 psl. 76 Dybovo kaimas priklauso Varmijos Mozūrų vaivadijos Mrongovo apskrities Mikolaikų valsčiui.

Riedulys guli Sniardvų ežero vakarinėje pakrantėje, apie 20 m aukščio kalvos viršūnėje. Nuo kaimo trobėsių nutolęs maždaug 0,5 km. Tai 4,5 m ilgio; 2,6 m pločio ir 1,2 m aukščio akmuo. Rusvo granito apimtis – 12,15 m³. Jo viršuje du įdubimai (aukojimo dubenys?): vienas ovalo formos, 15 cm gylio ir 50 cm ilgio; kitas – pailgas griovelis. 

Nuo kalvos atsiveria gražus vaizdas į Sniardvų ežerą (prie šio vandens telkinio dunkso ir daugiau riedulių, kai kurių apimtys viršija 4 m³).

 Išnašos 

Šaltiniai
 Święte kamienie
 Klimek Robert. Katalog kamieni kultowych na obszarze ziem pruskich. // Kamienie w historii, kulturze i religii, pod red. Roberta Klimka i Seweryna Szczepańskiego. Olsztyn, 2010 psl. 82
 Głazowiska w powiecie mrągowskim 

Kategorija:Varmijos Mozūrų vaivadija
Kategorija:Lenkijos rieduliai